Muzeu i kapitullimit të nazistëve ndjen pasojat e luftës Rusi-Ukrainë
Në objektin në Berlin ku u nënshkrua kapitullimi është ngritur në shenjë solidariteti vetëm flamuri ukrainas
Godina në Berlin ku nazistët iu dorëzuan forcave sovjetike dhe aleate në vitin 1945 është shndërruar në një muze. Por, siç njofton nga Berlini korrespondenti i Zërit të Amerikës Henry Ridgwell, muzeu po ndikohet tashmë nga lufta mes Ukrainës dhe forcave ruse që e kanë sulmuar. Më 8 maj 1945, komandantët e forcave fitimtare aleate mbërritën në aeroportin e Berlinit, Tempelhof. Kapitullimi zyrtar i nazizmit u nënshkrua në një kazermë ushtarake në Berlinin Lindor, që ishte marrë nga forcat sovjetike. Lufta në Evropë mori kështu fund. Ky objekt ruhet dhe sponsorizohet nga një shoqëri historianësh gjermanë, rusë, ukrainas dhe bjellorusë, që njihej deri më tani me emrin Muzeu Gjermano-Rus. Pasi Rusia sulmoi Ukrainën, drejtori i muzeut vendosi të shfaqë vetëm flamurin ukrainas në hyrje të godinës. Mbishkrimi me emërtimin Muzeumi Gjermano-Rus është mbuluar. , thotë drejtori i muzeut Jorg Morre. Mosmarrëveshja i ka rrënjët shumë më të thella. Gjatë Luftës së Dytë Botërore, Ukraina ishte pjesë e Bashkimit Sovjetik. Mizoritë e nazistëve ndaj sovjetikëve janë të dokumentuara. Shumë nga këto krime ndodhën në territorin e sotshëm të Ukrainës. Objekti ku u nënshkrua kapitullimi i nazistëve u quajt muzeu gjermano-rus në vitin 1994, pas rënies së Bashkimit Sovjetik. Dy dekada më vonë, Rusia sulmoi Ukrainën dhe aneksoi Krimenë. Muzeu u gjend në epiqendrën e një mosmarrëveshjeje për emrin e tij. , thotë zoti Morre. Para se të fillonte sulmin më të fundit, presidenti rus tha se kishte për objektiv “de-nazifikimin” e Ukrainës. Rusia e ka krahasuar vazhdimisht qeverinë ukrainase me nazistët dhe i akuzon ata për gjenocid. Ukraina i ka refuzuar me forcë pretendime të tilla, dhe vë në dukje se Presidenti i saj, Volodymyr Zelenskyy, është hebre, dhe se gjyshi i tij luftoi kundër nazistëve. Drejtori i muzeut është i zemëruar nga gjuha që përdor presidenti rus. , thotë ai. Është një histori ende e debatuar. Gjermania, dhe Evropa, besonin se lufta ishte pjesë e një historie që nuk duhet përsëritur më kurrë dhe që duhet të kujtohet në muzeume të tilla. Por, ndërsa konflikti u rikthye në Evropë, Rusia po rikthen gjuhën e konflikteve të shekullit të njëzetë, ndërsa tanket e saj përshkojnë Ukrainën.